ভারতের রাষ্ট্রপতি নির্বাচন, ২০১২
ভারতে চতুর্দশ রাষ্ট্রপতি নির্বাচন ১৯ জুলাই, ২০১২ অনুষ্ঠিত হয়। এই নির্বাচনের মাধ্যমে ভারতের ত্রয়োদশ রাষ্ট্রপতি নির্বাচিত হবেন। মনোনয়ন দাখিলের শেষ তারিখ ৩০ জুন। ভোট গণনা হয় ২২ জুলাই।রাষ্ট্রপতি পদের জন্য দুই নেতৃস্থানীয় প্রার্থী ছিলেন প্রাক্তন অর্থমন্ত্রী পশ্চিমবঙ্গের প্রণব মুখোপাধ্যায় এবং প্রাক্তন লোকসভার স্পিকার মেঘালয়ের পি. এ. সাংমা। ২২ জুলাই প্রণব মুখোপাধ্যায়কে বিজয়ী ঘোষণা করা হয়। ২৫ জুলাই বেলা সাড়ে ১১টায় তিনি শপথ নেন।